Церьков Покровы Пресвятой Богородицї (Кореївцї)

190px|міні|праворуч|Дзвониця церькви
Церьков Покровы Пресвятой Богородицї є церьков выходного ріту в селї Кореївцї.

 Історія 
Церьков была збудована в роцї 1761. Од року 1968 є народнов културнов памятков Словеньской републікы.

 Опис 
Храм є твореный трипросторовов деревянов будовов на плыткых камяных підвалинах. Вежа храму выступує з матеріалу сакралного обєкту і творить підвежа у котрім є мала вступна передня сїнь. Вежа, станова стрїха над навов і сїдлова стрїха над святынёв суть закінчены шынґлёвыма цібульками з кованыма желїзныма крестами. Обєкт є в екстерьєрї храненый перед впливами хвілї вертікално кладженыма смерековыма дочками з ліштами. Стрїха є покрыта шынґлём. В інтерьєрї є некомплетный іконостас з котрого ся сохранили лем фраґменты. Походить з другой половины 18. стороча.

Перед обєктом є деревяна дзвоніця з трома дзвонами. На єднім дзвонї з року 1769 є напис з рельєфом святой Родины. Другый дзвін є з року 1771 мать напис і рельєф з декором креста, під ним Мати Божа і Свята Тройця. Третїй є з року 1835 і є опарадженый декором дубовых листів і написом.

 Література 
 "KOREJOVCE, Gréckokatolícky chrám Ochrany Presvätej Bohorodičky z roku 1764, NKP." In: Drevené gréckokatolícke chrámy na východnom Slovensku : Svidník a okolie. Prešov : PETRA n.o., 2007, s. 40-49. ISBN 978-80-8099-010-7
 Syrový, B.: Architektura. Oborové endyklopedie SNTL., SNTL, Praha 1973.
 Herout, Jaroslav: Slabikář návštěvníků památek, Naše vojsko, 1980.
 Baleka, Jan: Výtvarné umění malířství/sochřství/grafika. Výkladový slovník academia. Praha 1997.
 Dudáš M. a kol.: Drevené kostoly. Edícia Kultúrne Krásy Slovenska. Vyd. Dajama, Bratislava, 2007 (ISBN 80-89226-14-0)
 Dejiny ruského umenia, Bratislava, Pallas 1977, str. 83.

 Екстерны одказы 
 Korejovce, Gréckokatolícky drevený chrám Ochrany Presvätej Bohorodičky, 1764, NKP

Покровы Пресвятой Богородицї (Кореївцї)